CELEX: 32019D0354
Language: el
Date: 2019-03-04 00:00:00
Title: Απόφαση (ΚΕΠΠΑ) 2019/354 του Συμβουλίου, της 4ης Μαρτίου 2019, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία

5.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 64/7
               
            
         ΑΠΟΦΑΣΗ (ΚΕΠΠΑ) 2019/354 ΤΟΥ ΣΥΜΒΟΥΛΙΟΥ
         της 4ης Μαρτίου 2019
         για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 5 Μαρτίου 2014 το Συμβούλιο εξέδωσε την απόφαση 2014/119/ΚΕΠΠΑ (1).
                  
               
                     (2)
                  
                  
                     Βάσει της επανεξέτασης της απόφασης 2014/119/ΚΕΠΠΑ, η εφαρμογή περιοριστικών μέτρων κατά ορισμένων προσώπων, οντοτήτων και φορέων θα πρέπει να παραταθεί μέχρι τις 6 Μαρτίου 2020, η καταχώριση για ένα πρόσωπο θα πρέπει να διαγραφεί και το παράρτημα θα πρέπει να συμπληρωθεί με πληροφορίες για τα δικαιώματα υπεράσπισης και το δικαίωμα αποτελεσματικής δικαστικής προστασίας.
                  
               
                     (3)
                  
                  
                     Η απόφαση 2014/119/ΚΕΠΠΑ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2014/119/ΚΕΠΠΑ τροποποιείται ως εξής:
            
                        1)
                     
                     
                        στο άρθρο 5, το δεύτερο εδάφιο αντικαθίσταται από το ακόλουθο κείμενο:
                        «Η παρούσα απόφαση ισχύει έως τις 6 Μαρτίου 2020.»,
                     
                  
                        2)
                     
                     
                        το παράρτημα τροποποιείται όπως ορίζεται στο παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 4 Μαρτίου 2019.
            
               
                  Για το Συμβούλιο
               
               
                  Ο Πρόεδρος
               
               A. ANTON
            
         
         
            (1)  Απόφαση 2014/119/ΚΕΠΠΑ του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία (ΕΕ L 66 της 6.3.2014, σ. 26).
      
      
         
            ΠΑΡΑΡΤΗΜΑ
            Το παράρτημα της απόφασης 2014/119/ΚΕΠΠΑ τροποποιείται ως εξής:
            
                        1)
                     
                     
                        το τμήμα «κατάλογος των προσώπων, οντοτήτων και φορέων που αναφέρονται στο άρθρο 1» τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    «Α.   
                                          
                                             Κατάλογος των προσώπων, οντοτήτων και φορέων που αναφέρονται στο άρθρο 1»,
                                             
                                          
                                       
                                    
                                 
                              
                                    β)
                                 
                                 
                                    η καταχώριση για το ακόλουθο πρόσωπο διαγράφεται από τον κατάλογο:
                                    
                                                5.
                                             
                                             
                                                Andrii Petrovych Kliuiev.
                                             
                                          
                              
                  
                        2)
                     
                     
                        προστίθεται το ακόλουθο τμήμα:
                        «Β.   
                              Δικαιώματα υπεράσπισης και δικαίωμα αποτελεσματικής δικαστικής προστασίας
                           
                        
                        Τα δικαιώματα υπεράσπισης και το δικαίωμα αποτελεσματικής δικαστικής προστασίας σύμφωνα με τον Κώδικα Ποινικής Δικονομίας της Ουκρανίας
                        Το άρθρο 42 του Κώδικα Ποινικής Δικονομίας της Ουκρανίας («Κώδικας Ποινικής Δικονομίας») προβλέπει ότι σε κάθε ύποπτο ή κατηγορούμενο πρόσωπο στο πλαίσιο ποινικών διαδικασιών αναγνωρίζονται δικαιώματα υπεράσπισης και το δικαίωμα αποτελεσματικής δικαστικής προστασίας. Σε αυτά περιλαμβάνονται το δικαίωμα πληροφόρησης σχετικά με το ποινικό αδίκημα για το οποίο το πρόσωπο είναι ύποπτο ή κατηγορείται, το δικαίωμα πληροφόρησης, ρητά και σε σύντομο χρονικό διάστημα, σχετικά με τα δικαιώματά του σύμφωνα με τον Κώδικα Ποινικής Δικονομίας, το δικαίωμα, όταν ζητείται για πρώτη φορά η πρόσβαση σε συνήγορο υπεράσπισης, να υποβάλει αιτήσεις για διαδικαστικές πράξεις και το δικαίωμα να προσβάλει αποφάσεις, πράξεις και παραλήψεις του ανακριτή, του εισαγγελέα και του τακτικού ανακριτή. Το άρθρο 306 του Κώδικα Ποινικής Δικονομίας προβλέπει ότι οι καταγγελίες κατά αποφάσεων, πράξεων ή παραλείψεων του ανακριτή ή του εισαγγελέα πρέπει να εξετάζονται από τακτικό ανακριτή τοπικού δικαστηρίου τη παρουσία του καταγγέλλοντος ή του συνηγόρου υπεράσπισής του ή του νόμιμου εκπροσώπου του. Επιπλέον, το άρθρο 309 του Κώδικα Ποινικής Δικονομίας προσδιορίζει τις αποφάσεις των τακτικών ανακριτών που μπορούν να προσβάλλονται με έφεση, καθώς και ότι οι λοιπές αποφάσεις μπορούν να υπόκεινται σε δικαστικό έλεγχο κατά τη διάρκεια της προπαρασκευαστικής διαδικασίας ενώπιον του Δικαστηρίου. Επιπλέον, ορισμένες ανακριτικές διαδικαστικές πράξεις είναι δυνατές μόνον κατόπιν απόφασης του τακτικού ανακριτή ή δικαστηρίου (π.χ. κατάσχεση περιουσιακών στοιχείων σύμφωνα με το άρθρο 164 και μέτρα κράτησης σύμφωνα με το άρθρο 176 του Κώδικα Ποινικής Δικονομίας).
                        Εφαρμογή των δικαιωμάτων υπεράσπισης και του δικαιώματος αποτελεσματικής δικαστικής προστασίας στα καταχωρισμένα πρόσωπα
                        1.   Viktor Fedorovych Yanukovych
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Yanukovych έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από σειρά δικαστικών αποφάσεων σχετικά με την κατάσχεση περιουσιακών στοιχείων και την απόφαση του δικαστηρίου της 1ης Νοεμβρίου 2018 να δοθεί άδεια για την σύλληψη, την κλήτευση και την προσαγωγή του υπόπτου στο δικαστήριο, καθώς και από απόφαση του τακτικού ανακριτή της 8ης Οκτωβρίου 2018 με την οποία απερρίφθη το αίτημα του εισαγγελέα για ειδική προκαταρκτική εξέταση ερήμην.
                        2.   Vitalli Yuriyovych Zakharchenko
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Zakharchenko έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από τις αποφάσεις του τακτικού ανακριτή της 21ης Μαΐου 2018 και της 23ης Νοεμβρίου 2018 σχετικά με τη θέση του κ. Zakharchenko υπό κράτηση με σκοπό την προσαγωγή του στο δικαστήριο προκειμένου να συμμετάσχει σε ακροαματική διαδικασία όσον αφορά το αίτημα διαταγής προσωρινής κράτησης.
                        3.   Viktor Pavlovych Pshonka
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Pshonka έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από τις αποφάσεις του τακτικού ανακριτή της 12ης Μαρτίου 2018 και της 13ης Αυγούστου 2018 σχετικά με τη θέση του κ. Pshonka υπό κράτηση με σκοπό την προσαγωγή του στο δικαστήριο προκειμένου να συμμετάσχει σε ακροαματική διαδικασία όσον αφορά το αίτημα διαταγής προσωρινής κράτησης.
                        6.   Viktor Ivanovych Ratushniak
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Ratushniak έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από τις αποφάσεις του τακτικού ανακριτή της 21ης Μαΐου 2018 και της 23ης Νοεμβρίου 2018 σχετικά με τη θέση του κ. Ratushniak υπό κράτηση με σκοπό την προσαγωγή του στο δικαστήριο προκειμένου να συμμετάσχει σε ακροαματική διαδικασία όσον αφορά το αίτημα διαταγής προσωρινής κράτησης.
                        7.   Oleksandr Viktorovych Yanukovych
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Yanukovych έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από την απόφαση του τακτικού ανακριτή της 7ης Φεβρουαρίου 2018 με την οποία απερρίφθη το αίτημα του εισαγγελέα για ειδική προκαταρκτική εξέταση ερήμην, από σειρά αποφάσεων του δικαστηρίου σχετικά με τις κατασχέσεις περιουσιακών στοιχείων και την απόφαση του τακτικού ανακριτή της 27ης Ιουνίου 2018 για ακύρωση της απόφασης της εισαγγελίας με την οποία δεν γινόταν αποδεκτό το αίτημα της υπεράσπισης για περάτωση της έρευνας.
                        9.   Artem Viktorovych Pshonka
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Pshonka έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από τις αποφάσεις του τακτικού ανακριτή της 12ης Μαρτίου 2018 και της 13ης Αυγούστου 2018 σχετικά με τη θέση του κ. Pshonka υπό κράτηση με σκοπό την προσαγωγή του στο δικαστήριο προκειμένου να συμμετάσχει σε ακροαματική διαδικασία όσον αφορά το αίτημα διαταγής προσωρινής κράτησης.
                        11.   Mykola Yanovych Azarov
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Azarov έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από την απόφαση του τακτικού ανακριτή της 8ης Σεπτεμβρίου 2018 για έναρξη ειδικής προκαταρκτικής εξέτασης ερήμην, καθώς και από την απόφαση του τακτικού ανακριτή της 16ης Αυγούστου 2018 σχετικά με τη θέση του κ. Azarov υπό κράτηση με σκοπό την προσαγωγή του στο δικαστήριο προκειμένου να συμμετάσχει σε ακροαματική διαδικασία όσον αφορά το αίτημα διαταγής προσωρινής κράτησης, καθώς και από ορισμένες αποφάσεις του δικαστηρίου σχετικά με τις κατασχέσεις περιουσιακών στοιχείων.
                        12.   Serhiy Vitalyovych Kurchenko
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Kurchenko έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από την απόφαση του τακτικού ανακριτή της 7ης Μαρτίου 2018 για έναρξη ειδικής προκαταρκτικής εξέτασης ερήμην.
                        13.   Dmytro Volodymyrovych Tabachnyk
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Tabachnyk έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από τις αποφάσεις του τακτικού ανακριτή της 8ης Μαΐου 2018 σχετικά με τη θέση του κ. Tabachnyk υπό κράτηση με σκοπό την προσαγωγή του στο δικαστήριο προκειμένου να συμμετάσχει σε ακροαματική διαδικασία όσον αφορά το αίτημα διαταγής προσωρινής κράτησης.
                        15.   Serhiy Hennadiyovych Arbuzov
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Arbuzov έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από σειρά αποφάσεων του δικαστηρίου σχετικά με τις κατασχέσεις περιουσιακών στοιχείων, καθώς και με την ακύρωση των κατασχέσεων περιουσιακών στοιχείων.
                        17.   Oleksandr Viktorovych Klymenko
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Klymenko έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από την απόφαση του τακτικού ανακριτή της 5ης Οκτωβρίου 2018 για έναρξη ειδικής προκαταρκτικής εξέτασης ερήμην.
                        18.   Edward Stavytskyi
                        Από τις πληροφορίες στον φάκελο του Συμβουλίου προκύπτει ότι τα δικαιώματα υπεράσπισης και το δικαίωμα αποτελεσματικής δικαστικής προστασίας του κ. Stavytskyi έγιναν σεβαστά στο πλαίσιο της ποινικής διαδικασίας στην οποία στηρίχτηκε το Συμβούλιο. Αυτό αποδεικνύεται ιδίως από σειρά αποφάσεων του δικαστηρίου σχετικά με τις κατασχέσεις περιουσιακών στοιχείων, την απόφαση του τακτικού ανακριτή της 22ας Νοεμβρίου 2017 για έναρξη ειδικής προκαταρκτικής εξέτασης ερήμην, τις οδηγίες του εισαγγελέα, στις 2 Ιανουαρίου 2018, προς τον ανακριτή να ενημερώσει τους υπόπτους και τους συνηγόρους υπεράσπισής τους ότι ολοκληρώθηκε η προκαταρκτική εξέταση, καθώς και από το γεγονός ότι στις 8 Μαΐου 2018 το κατηγορητήριο απεστάλη στο δικαστήριο της περιφέρειας Sviatoshynskyi του Κιέβου για να εξεταστεί ως προς την ουσία. Tα στοιχεία δείχνουν επίσης ότι δεν υπήρξε προηγούμενη έγκυρη διάταξη του εισαγγελέως να μην κινήσει την ποινική διαδικασία και ότι η σχετικη ποινική διαδικασία κατά συνέπεια δεν παραβίασε την αρχή ne bis in idem.».